b'\n_START_ARTICLE_\nBr\xc3\xa6ndbart affald\n_START_PARAGRAPH_\nBr\xc3\xa6ndbart affald, ofte kaldet forbr\xc3\xa6ndingsegnet affald er den del af affaldsm\xc3\xa6ngden, der kan forbr\xc3\xa6ndes industrielt uden at afgive for mange giftige stoffer, og som ikke kan recirkuleres p\xc3\xa5 anden vis._NEWLINE_Br\xc3\xa6ndbart affald kan v\xc3\xa6re urent pap og papir, der ikke er egnet til recirkulering, madrester der ikke h\xc3\xb8rer under indsamlingsordning til dyrefoder eller biogas, blandingsprodukter af eksempelvis plast og karton (m\xc3\xa6lkekartoner m.v.) der ikke kan opdeles, visse typer plast, bleer , visse kategorier af sygehusaffald, syge planter (bl.a. elmesyge), urent tr\xc3\xa6 og andet._NEWLINE_Eksempler p\xc3\xa5 ting der ofte bortskaffes ved forbr\xc3\xa6nding, selvom andre metoder er bedre: Fortrolige papirer, rent pap og papir, metalgenstande, batterier, rent tr\xc3\xa6, isoleringsmaterialer, elektronikaffald og masser af ting som kan genbruges umiddelbart som de er.'